কাকারা রুদ্রপল্লীর শতবর্ষী ফনিন্দ্র রুদ্র জানান, তাঁদের গ্রামের পরিবারগুলো বংশপরম্পরায় কম করে হলেও ২০০ বছর পূর্ব থেকে মাটি দিয়ে জিনিসপত্র তৈরি করে আসছেন। অতীতে এমন দিন ছিল যখন গ্রামের মানুষ দৈনন্দিন ব্যবহার করত মাটির হাঁড়ি, পাতিল, কলসি, কড়াই, থালা, বাসন, মালসা ইত্যাদি। কিন্তু এখন তাদের সেই জৌলুশ হারিয়ে গেছে। যে কয়েকটি পরিবার এখনো এসব জিনিস তৈরি করছে তা শহরের দোকানদার এসে নিয়ে যাচ্ছেন।